धोनी ने छोड़ी वनडे और टी-20 की कप्तानी! | समय साक्ष्य
Home खेल धोनी ने छोड़ी वनडे और टी-20 की कप्तानी!
टीम इंडिया के सबसे पहले सफलतम कप्तानों में से एक महेंद्र सिंह धोनी ने वनडे और टी-20 की काप्तानी छोड़ दी है। बीसीसीआई ने ट्वीट कर इस बात की जानकारी दी। हांलाकि इंग्लैंड के खिलाफ वनडे और टी-20 सीरीज में धोनी चयन के लिए उपलब्ध रहेंगे।
धोनी के इस फैसले से इंडियन क्रिकेट फैंस को धक्का लगा है। कयास ये लगाए जा रहे थे की धोनी इसी साल होने वाले चैंपियंस ट्रॉफी तक टीम की कमान संभालते रहेंगे।
बीसीसीआई के मुख्य कार्यकारी अधिकारी राहुल जौहरी ने एक बयान में कहा है, “सभी क्रिकेट प्रशंसकों और बीसीसीआई की तरफ से मैं महेंद्र सिंह धोनी का भारतीय क्रिकेट को दिए उनके शानदार योगदान के लिए शुक्रिया अदा करता हूं। उनकी कप्तानी में भारत ने क्रिकेट में नई ऊंचाईयों को छुआ।”
धोनी के बाद टेस्ट टीम के कप्तान विराट कोहली को एकदिवसीय और टी-20 की कमान मिलना लगभग तय है। धोनी की कप्तानी में भारत ने 2007 में टी-20 विश्व कप और 2011 में 50 ओवरों के विश्व कप में जीत हासिल कर इतिहास रचा था।
Previous articleआज सीएम हरीश रावत का 'विकासबंदी' के विरोध में दिल्ली में धरना!
Next articleपानी का अनुपम पहरुआ!